CELEX: C2006/212/68
Language: el
Date: 2006-09-02 00:00:00
Title: Υπόθεση T-187/06: Προσφυγή της 18ης Ιουλίου 2006 — Schräder κατά Κοινοτικού Γραφείου Φυτικών Ποικιλιών (ΚΓΦΠ) (SUMCOL 01)

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/39
            
         Προσφυγή της 18ης Ιουλίου 2006 — Schräder κατά Κοινοτικού Γραφείου Φυτικών Ποικιλιών (ΚΓΦΠ) (SUMCOL 01)
   (Υπόθεση T-187/06)
   (2006/C 212/68)
   Γλώσσα διαδικασίας: η γερμανική
   Διάδικοι
   
      Προσφεύγων: Ralf Schräder (Lüdinghausen, Γερμανία) (Εκπρόσωποι: οι δικηγόροι T. Leidereiter, W.-A. Schmidt, I. Memmler)
   
      Καθού: Κοινοτικό Γραφείο Φυτικών Ποικιλιών
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να τροποποιήσει την από 2 Μαΐου 2006 απόφαση του τμήματος προσφυγών του καθού (υπόθεση 003/2004), προκειμένου να κριθεί βάσιμη η προσφυγή του κατά της αποφάσεως υπ' αριθ. R 446 του καθού και να γίνει δεκτή η αίτηση περί χορηγήσεως δικαιώματος επί φυτικής ποικιλίας SUMCOL 01 (αριθ. 2001/0905),
            
         
               —
            
            
               επικουρικώς, να ακυρώσει την από 2 Μαΐου 2006 απόφαση του τμήματος προσφυγών του καθού (υπόθεση 003/2004) και να υποχρεώσει το καθού να κρίνει εκ νέου, με βάση την απόφαση, την αίτηση χορηγήσεως κοινοτικού δικαιώματος επί φυτικής ποικιλίας αριθ. 2001/0905,
            
         
               —
            
            
               επικουρικώς, να ακυρώσει την από 2 Μαΐου 2006 απόφαση του τμήματος προσφυγών του καθού (υπόθεση 003/2004).
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Οικείο κοινοτικό δικαίωμα επί φυτικής ποικιλίας: SUMCOL 01 (αίτηση παροχής δικαιώματος επί φυτικής ποικιλίας αριθ. 2001/0905).
   
      Απόφαση της επιτροπής: απόρριψη της αιτήσεως.
   
      Απόφαση του τμήματος προσφυγών: απόρριψη της προσφυγής.
   
      Λόγοι ακυρώσεως: Ιδίως παράβαση του άρθρου 62 σε συνδυασμό με το άρθρο 7 του κανονισμού (ΕΚ) 2100/94 (1) λόγω εσφαλμένης εκτιμήσεως των πραγματικών περιστατικών· κατά τον προσφεύγοντα, η φυτική ποικιλία ως προς την οποία υποβλήθηκε η αίτηση ήταν προστατεύσιμη, διότι διέθετε τον αναγκαίο διακριτικό χαρακτήρα· παράβαση του άρθρου 76 του κανονισμού (ΕΚ) 2100/94 λόγω μη επαρκούς εξετάσεως των πραγματικών περιστατικών και του άρθρου 75 του ίδιου κανονισμού λόγω παραβιάσεως του δικαιώματος ακροάσεως.
   
      (1)  Κανονισμός (EΚ) 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (ΕΕ L 227, σ. 1).